  Виталий Пронин Игорь Семёнов «Удмурт Кенеш» огазеяськонлэн тӧроез 30-тӥ октябре Москвае люкаськылӥз Фин-угор калыкъёслэн ассоциацизылэн (АФУН) кенешез. Вераськон мынӥз фин-угор калыкъёслэн конгрессы дыръя ӝутоно ужпумъёс сярысь.Мон сяна, Москвае удмуртъёслэн нимынызы ветлӥзы Кун Думаысь депутат Николай Мусалимов, «Мынам Удмуртие» ТРК-ысь анай кылын передачаос понна кыл кутӥсь Сергей Касаткин но филология наукаосъя доктор Наталья Кондратьева. Таяз радэ вераськон пуромиз ӟырдыт.Кылсярысь, Быдӟым Вормонлы 70 ар тырмонэн валче уката зол шӧдӥське: куд-ог калыкъёслэн историез кырыжтэмзы потэ. Кылсярысь, Эстониын но Финляндиын дышето, вормонэз СССР ӧз вайы шуыса, мукет кунъёс, пе, Европаез фашизмлэсь мозмытӥзы. Эстониысь егитъёс фашистъёсты вылэ пукто. Кызьы таин тэрытӥськод?Азьвыл ортчылэм конгрессъёс дыръя куд-ог делегациос возьматыны выризы, Россиысь фин-угор калыкъёс начар уло шуыса. Но тодэм потэ, кылсярысь, кызьы венгръёс уло Румыниын я Швециын. Таослэсь правооссэс тӥяло шуыса, кылӥське. Татчыозь соослэсь улэм-вылэмзэс чылкытэн гинэ возьматыны вырылӥзы. Таяз радэ но со сярысь туж ик вераськемзы уг поты, шӧдске. Кенеш дыръя Карелиысь адямиос меӵак шуизы: малы, пе, вань та юанъёсты эскеронэз. Ми, пе, политикаен вырись огазеяськон ӧвӧл, гуманитарной юанъёсты эскероно, соосты сэрттыны-пертчыны выроно. Пичи лыдъем калыкъёслэсь школаосын кылзэс дышетон ужпумез, пе, сэрттоно. Тазэ но ужпумез учкытэк нокызьы но уг луы. Россиез ултӥяны, фин-угор калыкъёсты зӥбыны сётӥмы ке, кытчы азьланяз вуомы? Соин ик карелъёсын эчешытэк ӧйлась. Карелъёс эстонъёсын но финъёсын вась-вась улыны тыршо, таин сэрен отын кылдэм югдурез но эскеронлэсь палэнтыны выро.Кенеш дыръя карелъёс туж асьсэлэсь куасалтыны выро вал. Но соос сяна, эшшо 17 калыклэсь мылкыдзэ санэ басьтоно на. Таос ӵектонъёсылы дурбасьтӥзы. Соин но люкаськемъёслы вазиськи: конгрессын эскероно юанъёс пумысен керетон медаз поты - асьмелы огкылысь луоно.Фин-угор калыкъёслэн конгрессы ортчоз вуоно арын 15-тӥ-17-тӥ  июне Финляндиын.   Теги: Удмурткенеш Фин-угордунне  